อิสลามแบงก์ขยายสินเชื่อปีหน้า250-300%
นายพฤฒิชัย ดำรงรัตน์ รมช.คลัง ในฐานะกำกับดูแลธนาคารอิสลามแห่งประเทศไทย กล่าวว่า ปี 2553 ธนาคารอิสลามจะได้เงินเพิ่มทุนซึ่งเป็นงบจากโครงการไทยเข้มแข็งจำนวน 6 พันล้านบาท ทำให้ธนาคารจะขยายสินเชื่อได้ 250-300% ส่งผลให้ยอดสินเชื่อของธนาคารจะขึ้นมาอยู่ที่ 8.8 หมื่นล้านบาท โดยธนาคารจะเจาะกลุ่มลูกค้าสินเชื่อทุกกลุ่ม ทั้งสินเชื่อรายย่อยที่เป็น พ่อค้า แม่ค้า หรือว่าลูกหนี้นอกระบบ สินเชื่อขนาดกลางที่ปล่อยให้กับผู้ประกอบการเอสเอ็มอี และสินเชื่อรายใหญ่ที่ปล่อยให้กับรัฐวิสาหกิจหน่วยงานของรัฐ
14 ธ.ค. 2552

นายพฤฒิชัย ดำรงรัตน์ รมช.คลัง ในฐานะกำกับดูแลธนาคารอิสลามแห่งประเทศไทย กล่าวว่า ปี 2553 ธนาคารอิสลามจะได้เงินเพิ่มทุนซึ่งเป็นงบจากโครงการไทยเข้มแข็งจำนวน 6 พันล้านบาท ทำให้ธนาคารจะขยายสินเชื่อได้ 250-300% ส่งผลให้ยอดสินเชื่อของธนาคารจะขึ้นมาอยู่ที่ 8.8 หมื่นล้านบาท โดยธนาคารจะเจาะกลุ่มลูกค้าสินเชื่อทุกกลุ่ม ทั้งสินเชื่อรายย่อยที่เป็น พ่อค้า แม่ค้า หรือว่าลูกหนี้นอกระบบ สินเชื่อขนาดกลางที่ปล่อยให้กับผู้ประกอบการเอสเอ็มอี และสินเชื่อรายใหญ่ที่ปล่อยให้กับรัฐวิสาหกิจหน่วยงานของรัฐ
 
นายธีรศักดิ์ สุวรรณยศ กรรมการผู้จัดการธนาคารอิสลามฯ กล่าวว่า ปี 2551 ธนาคารมีสินเชื่อ 1.6 หมื่นล้านบาท และปี 2552 เพิ่มเป็น 5.3 หมื่นล้านบาท และปี 2553 สินเชื่อจะขยายเป็น 8.8 หมื่นล้านบาท เนื่องจากธนาคารจะได้เงินเพิ่มทุน 6 พันล้านบาท ทำให้มีทุนเป็น 9.36 พ้นล้านบาท โดยในปี 2553 ธนาคารจะมีสินทรัพย์ 1 แสนล้านบาท ขยายตัวเพิ่มขึ้นจากปีก่อนเท่าตัว
 
"จุดเด่นสินเชื่อของธนาคาร คือ การคิดเบี้ยปรับลูกค้าของธนาคารที่ผิดชำระเฉพาะในงวดที่ผิดนัดผ่อนชำระเท่านั้น ไม่ได้คิดค่าปรับเงินหนี้ทั้งก้อนเหมือนธนาคารพาณิชย์ ทำให้ที่ผ่านมาธนาคารเริ่มขยายสินเชื่อได้เพิ่มมากขึ้น" นายธีรศักดิ์ กล่าว
 

นายธีรศักดิ์ กล่าวว่า ที่ผ่านมาธนาคารปล่อยสินเชื่อรีไฟแนนซ์หนี้บัตรเครดิต เดือนละ 5,000-6,000 คน เฉลี่ยเป็นหนี้ 2-3 แสนบาทต่อคน ซึ่งธนาคารจะจ่ายเงินตรงให้กับธนาคารเจ้าหนี้ และขยายเวลาการผ่อนชำระให้กับลูกค้าเป็น 5 ปี 7 ปี หรือ 10 ปี ขึ้นอยู่กับความสามารถ โดยเฉลี่ยอยู่ที่เดือนละ 4 พันบาท จากที่ต้องผ่อนกับธนาคารพานิชย์ 10% ของมูลหนี้ หรือ 2-3 หมื่นบาท ซึ่งเท่ากับรายได้ต่อเดือนของลูกหนี้ ซึ่งเป็นสาเหตุที่ทำให้มีปัญหาการชำระ